Document ID: 32014D0049

ROZHODNUTIE RADY 2014/49/SZBP
z 30. januára 2014,
ktorým sa mení rozhodnutie 2011/72/SZBP o reštriktívnych opatreniach voči určitým osobám a subjektom vzhľadom na situáciu v Tunisku
RADA EURÓPSKEJ ÚNIE,
so zreteľom na Zmluvu o Európskej únii, a najmä na jej článok 29,
keďže:
(1)
Rada 31. januára 2011 prijala rozhodnutie 2011/72/SZBP (1).
(2)
Reštriktívne opatrenia stanovené v rozhodnutí 2011/72/SZBP sa uplatňujú do 31. januára 2014. Na základe prehodnotenia tohto rozhodnutia by sa platnosť týchto reštriktívnych opatrení mala predĺžiť do 31. januára 2015.
(3)
Záznamy o 45 osobách uvedené v prílohe k rozhodnutiu 2011/72/SZBP by sa mali nahradiť a mali by sa uviesť nové dôvody označenia týchto osôb.
(4)
Rozhodnutie 2011/72/SZBP by sa preto malo zodpovedajúcim spôsobom zmeniť,
PRIJALA TOTO ROZHODNUTIE:
Článok 1
Rozhodnutie 2011/72/SZBP sa mení takto:
1.
Článok 5 sa nahrádza takto:
„Článok 5
Toto rozhodnutie sa uplatňuje do 31. januára 2015. Podlieha pravidelnému prehodnocovaniu. Ak Rada usúdi, že sa jeho ciele nedosiahli, môže sa podľa potreby obnoviť alebo zmeniť.“;
2.
Príloha sa nahrádza textom nachádzajúcim sa v prílohe k tomuto rozhodnutiu.
Článok 2
Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
V Bruseli 30. januára 2014

Labels: 18
5